તેમણે કહ્યું કે અત્યારે જીએસટી દરની પાંચ શ્રેણીઓ છે જેમાં 28, 18, 12, 5 અને 0નો સ્લેબ છે. રાજ્યોએ પોતાના મહેસૂલને લઈને ગંભીરતા દેખાડી તો આવનારા સમયમાં તેને ઘટાડીને ત્રણ કરી નાખવાનો ઈરાદો છે. જ્યારે તેમને પૂછવામાં આવ્યું કે જીએસટી પરિષદની બેઠકમાં શનિવારે 88 વસ્તુઓ પર દર ઘટાડવા પર પૂર્વ નાણામંત્રી પી.ચિદમ્બરમે કહ્યું છે કે આ 2017માં શા માટે નહોતું કરવામાં આવ્યું ? આ સવાલનો જવાબ આપતાં મોદીએ કહ્યું કે આ કોઈ એવો નિર્ણય નથી જેમાં માત્ર ભાજપ સરકારો જ સામેલ છે. આ નિર્ણય જીએસટી પરિષદે લીધો છે જેમાં કોંગ્રેસની સરકારો પણ સામેલ છે.